Document ID: /roh_data/filtered/fineweb-2-filterrobots_roh.jsonl.gz/11113

Con clar fan insumma baus cazzola e co envidan ins spert tut las candeilas en ina gronda sala? Co vesa in daguot da plievgia propi ora? Co as poja prodüer curraint oter co cun roudas da vent o cun tets solars? Ins sogl construeir ena bartga da palpieri gigantica e perfign nudar cun chella sen l’ava? Egn octopus â otg bratschs lùngs a quels san easser pulit nizevels. Partge?
Questas ed anc bler autras dumondas vegnan respundidas en ils videos da la mieur. Enconuschais Vus l'emissiun da cult «Sendung mit der Maus» dal WDR? A partir dals 24 d'avust 2022 realisescha RTR tschuncanta episodas per rumantsch. Ils videos vegnan preschentads en ils 5 differents idioms e tschertas episodas era per rumantsch grischun.
Nus giavischain gia oz bun divertiment.